paragraph_text: Rođenjem je Amerikanka. Podrijetlom je iz redova hrvatske manjine u Mađarskoj, iz Novog Sela, sela koje se nalazi gradu Virovitici na suprotnoj strani rijeke Drave. Kad su njeni predci doselili u SAD-u, živjeli su u nacionalnim slumovima u industrijskom dijelu Milwaukeeja. Ondje je odrastala uz ine nacionalne zajednice: Poljake, Slovence, Kašube i druge, što je utjecalo na šarolikost njenog proznog izraza (među ostalim svoje priče opisuje kao "priče o susjedstvima… Portreti susjedskih zajednica i priče o tome kako te ili služe ili ne uspijevaju služiti ljude koji u njima žive.") Osim toga, svoja je djela opisala kao "priče o povezivanju", o ljudima "koji su uspješno svladali prepreke koje gradimo između sebe". Stilski pripada glavnom pravcu američke književnosti. Njena tri kratka romana su na teme Milwaukeeja i Novog Sela. Piše za časopise Epoch, The Crescent Review, The North American, Short Story, The Yale Review i druge.